LV Eiropas Savienības Oficiālais Vēstnesis C 338/18

KOMISIJAS PAZIŅOJUMS

par datu atjaunināšanu, ko izmanto, lai aprēķinātu sodanaudas un kavējuma naudas, ko Komisija ierosina Tiesai piemērot pārkāpumu procedūrās

2014/C 338/02

I. IEVADS

Ar Komisijas 2005. gada paziņojumu par EK līguma (1) 228. panta piemērošanu (tagad LESD 260. panta 1. un 2. punkts) izveidoja pamatu, ko Komisija izmanto, lai aprēķinātu finansiālās sankcijas – sodanaudas vai kavējuma naudas, ko tā pieprasa Tiesai piemērot gadījumos, kad Komisija ceļ prasību Tiesā saskaņā ar LESD 260. pantu saistībā ar pārkāpuma procedūrām pret dalībvalstīm.

Turpmākā 2010. gada paziņojumā (2) par datu atjaunināšanu, ko izmanto šim aprēķinam, Komisija ieviesa ikgadējo šo makroekonomikas datu pārskatīšanu, lai ņemtu vērā inflāciju un IKP izmaiņas.

Šajā ziņojumā sniegtās ikgadējās atjaunināšanas metodes pamatā ir inflācijas un IKP izmaiņas katrā dalībvalstī (3). Izmantojamie attiecīgie inflācijas un IKP statistikas dati ir tādi, kas noteikti divus gadus pirms atjaunināšanas (“n-2 noteikums”), jo divi gadi ir minimālais laikposms, kas nepieciešams, lai apkopotu relatīvi stabilus makroekonomikas datus. Šā paziņojuma pamatā tādējādi ir ekonomikas dati par nominālo IKP un IKP deflatoru 2012. gadam (4) un pašreizējais korekcijas koeficients dalībvalstu balsstiesībām Padomē.

Komisija ir pilnvarojusi priekšsēdētāju pieņemt minētos pasākumus ar tā Komisijas locekļa piekrišanu, kurš atbildīgs par ekonomikas un monetārajiem jautājumiem (5).

II. ATJAUNINĀŠANAS SASTĀVDAĻAS

Pārskatāmo ekonomisko kritēriju saraksts ir šāds:

— kavējuma naudas standarta pamatsumma (6), kas pašlaik ir noteikta EUR 650 par dienu, jāpārskata atbilstoši inflācijai,

— sodanaudas standarta pamatsumma (7), kas pašlaik ir noteikta EUR 220 par dienu, jāpārskata atbilstoši inflācijai,

— īpašais reizinātājs “n” (8) jāpārskata atbilstoši attiecīgās dalībvalsts IKP, ņemot vērā balsu skaitu, kas tai ir Padomē; sodanaudas un kavējuma naudas par dienu aprēķināšanai reizinātājs “n” ir identisks,

— minimālā sodanaudas summa (9) jāpārskata atbilstoši inflācijai.

III. ATJAUNINĀŠANA

Lai aprēķinātu (sodanaudas vai kavējuma naudas) finansiālās sankcijas apmēru, ceļot prasību Tiesā saskaņā ar LESD 260. panta 2. un 3. punktu, Komisija piemēros šādus atjauninātos rādītājus:

1) kavējuma naudas aprēķinam izmantojamā standarta pamatsumma tiek noteikta EUR 660 par dienu;

2) sodanaudas standarta pamatsumma tiek noteikta EUR 220 par dienu;

3) īpašais reizinātājs “n” un minimālā sodanauda (norādīta EUR) 28 ES dalībvalstīm ir šāda: Īpašais reizinātājs “n” Minimālā sodanaudas summa (EUR 1 000) Beļģija 5,13 2 829 Bulgārija 1,53 844 Čehijas Republika 3,27 1 803 Dānija 3,16 1 743 Vācija 21,22 11 703 Igaunija 0,64 353 Īrija 2,59 1 428 Grieķija 3,68 2 030 Spānija 12,72 7 015 Francija 18,53 10 219 Horvātija 1,33 733 Itālija 16,27 8 973 Kipra 0,64 353 Latvija 0,72 397 Lietuva 1,16 640 Luksemburga 1,00 552 Ungārija 2,60 1 434 Malta 0,35 193 Nīderlande 6,74 3 717 Austrija 4,23 2 333 Polija 7,75 4 274 Portugāle 3,40 1 875 Rumānija 3,28 1 809 Slovēnija 0,91 502 Slovākija 1,70 938 Somija 2,80 1 544 Zviedrija 4,87 2 686 Apvienotā Karaliste 18,02 9 938

4) Komisija piemēros atjauninātos datus saviem lēmumiem celt prasību Tiesā saskaņā ar LESD 260. pantu, sākot ar šā paziņojuma pieņemšanas dienu.

(1) SEC(2005) 1658; OV C 126, 7.6.2007., 15. lpp.

(2) SEC(2010) 923/3 Šo paziņojumu atjaunināja 2011. gadā (SEC(2011) 1024 final), 2012. gadā (C(2012) 6106 final) un 2013. gadā (C(2013) 8101 final) ikgadējās ekonomikas datu pielāgošanas ietvaros.

(3) Saskaņā ar vispārīgajiem noteikumiem, kas izklāstīti 2005. un 2010. gada paziņojumos.

(4) IKP cenu deflatoru izmanto kā inflācijas mērvienību. Sodanaudas un kavējuma naudas vienotās summas noapaļo līdz tuvākajam daudzkārtnim no desmit. Minimālo sodanaudas summu noapaļo līdz tuvākajam tūkstotim. “N” reizinātāju noapaļo līdz divām decimālzīmēm.

(5) 2005. gada 13. decembra pilnvarojums pieņemt lēmumus, ar ko atjaunina dažus datus, ko izmanto, lai aprēķinātu sodanaudas un kavējuma naudas saskaņā ar Komisijas politiku par EK līguma 228. panta piemērošanu; SEC(2005) 1616.

(6) Kavējuma naudas par dienu standarta jeb vienotā pamatsumma tiek definēta kā fiksētā pamatsumma, kurai piemēro konkrētus reizināmos koeficientus. Šie koeficienti, kas jāpiemēro, lai aprēķinātu kavējuma naudu par dienu, ir pārkāpuma smaguma un pārkāpuma ilguma koeficienti, kā arī īpašais reizinātājs “n”, kas atbilst attiecīgajai dalībvalstij.

(7) Pamatsumma jāpiemēro, aprēķinot sodanaudu. Attiecībā uz LESD 260. panta 2. punktu sodanaudas summa tiek iegūta, ja (sodanaudas) summu par dienu (šo summu iegūst, reizinot sodanaudas pamatsummu ar smaguma koeficientu un reizinot iegūto rezultātu ar īpašo reizinātāju “n”) reizina ar to dienu skaitu, kurās pārkāpums turpinās, sākot no pirmā sprieduma pasludināšanas dienas līdz pārkāpuma beigu datumam vai līdz datumam, kurā pasludināts spriedums saskaņā ar LESD 260. panta 2. punktu. Attiecībā uz LESD 260. panta 3. punktu saskaņā ar Komisijas paziņojuma “LESD 260. panta 3. punkta īstenošana” 28. punktu (SEC(2010) 1371 final, OV C 12, 15.1.2011., 1. lpp.) sodanaudas summa tiek iegūta, reizinot (sodanaudas) summu par dienu (šo summu iegūst, reizinot sodanaudas pamatsummu ar smaguma koeficientu un reizinot iegūto rezultātu ar īpašo reizinātāju “n”) ar dienu skaitu [laikposmā], sākot no dienas, kad beidzas direktīvā noteiktais transponēšanas termiņš, līdz datumam, kurā pasludināts pirmais spriedums saskaņā ar LESD 258. pantu un 260. panta 3. punktu. Komisija ierosinās sodanaudas summu (par dienu) tad, ja iepriekš minētā aprēķina rezultāts pārsniedz minimālo fiksēto sodanaudas summu.

(8) Ar īpašo reizinātāju “n” ņem vērā dalībvalstu maksātspēju (iekšzemes kopproduktu (IKP)) un attiecīgās dalībvalsts balsu skaitu Padomē.

(9) Minimālā fiksētā sodanaudas summa tiek noteikta katrai dalībvalstij atbilstīgi īpašajam reizinātājam “n”. Minimālā fiksētā sodanaudas summa tiks ierosināta Tiesai tad, ja summa, ko iegūst, saskaitot kopā sodanaudu par dienu, nepārsniedz minimālo fiksēto sodanaudas summu.